వైద్యం వేంకటేశ్వరాచార్యులు
వైద్యం వేంకటేశ్వరాచార్యులు కర్నూలు మండలం రేమట గ్రామానికి చెందిన కృష్ణమ్మ, వి.పురుషోత్తం దంపతులకు కర్నూలులో01.04.1951 ఏప్రెల్‌ ఒకటిన జన్మించిన వైద్యం వేంకటేశ్వరాచార్యులు కర్నూలులోనే పెరిగారు. పాఠశాల విద్యను ఎసిపిపి ఉన్నతపాఠశాల ఉలిందకొండలో చదివారు. కళాశాల విద్యను మహబూబ్ నగర్ జిల్లాలోని మహారాణి ఆదిలక్ష్మమ్మ ఆర్ట్స్‌ అండ్‌ సైన్స్‌ కళాశాల గద్వాలలో చదివారు. స్నాతకోత్తరవిద్యను దూరవిద్యలో ఆంధ్ర విశ్వవిద్యాలయం విశాఖపట్నంలో చదివారు. 1975 నుండి 1999 వరకు సిల్వర్ జూబిలీ డిగ్రీ కళాశాల, కర్నూలు, 1999 నుండి 2004 వరకు ప్రభుత్వ డిగ్రీకళాశాల నంద్యాలలో, 2004 నుండి 2009 వరకు ప్రభుత్వ డిగ్రీకళాశాల బనగానపల్లెలో ఆచార్యులుగా పనిచేశారు. సుప్రసిద్ద కవులు కపిలవాయి లింగమూర్తి, ఆచార్య బిరుదురాజు రామరాజు, గడియారం రామకృష్ణ శర్మ, డా.శ్రీరంగాచార్య, సాహిత్య సాంగత్యంలో సాహిత్యంపై మమకారమేర్పడి రచనకు శ్రీకారం చుట్టారు.
ఆచార్య ఫణీంద్ర
ఆయనది పండిత కుటుంబం. వారి పితామహులు (నాన్నగారి నాన్నగారు) "గోవర్థనం నారాయణాచార్యులు", మాతామహులు (అమ్మకు నాన్నగారు) "ఆచి వేంకట నృసింహాచార్యులు" సంస్కృతాంధ్ర పండిత కవులు. అలాగే అమ్మకు తాతగారు "ఆచి రాఘవాచార్య శాస్త్రులు" కూడా పండితులు. ఈ ముగ్గురి గూర్చి తెలంగాణ వైతాళికులు, సుప్రసిద్ధ సాహితీమూర్తి కీ.శే. సురవరం ప్రతాపరెడ్డి గారి సంపాదకత్వంలో ప్రచురితమైన “గోలకొండ కవుల సంచిక”లో ప్రస్తావించబడినది.
గోవర్థనం నారాయణాచార్యులు కరీంనగర్ జిల్లా జగ్త్యాల తాలూకా బండలింగాపురంలో జన్మించారు. ఆయన "రామానుజాశ్వధాటి కావ్యము"ను రచించారు.